ET Euroopa Liidu Teataja C 233/8

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2010/C 233/05

Abi nr: XA 97/10

Liikmesriik: Itaalia

Piirkond: Kogu riigi territoorium

Abikava nimetus või üksiktoetust saava äriühingu nimi: Concessione di un contributo per la partecipazione del giovane imprenditore agricolo (o di un proprio collaboratore) alla manifestazione fieristica SIAL, Parigi — 17/21 ottobre 2010.

Õiguslik alus: Art. 2 della Legge 15 dicembre 1998, n. 441, recante «Norme per la diffusione e la valorizzazione dell’imprenditoria in agricoltura».

Euroopa Komisjoni 15. detsembri 2006. aasta määruse (EÜ) nr 1857/2006 artikkel 15.

Abikavaga ettenähtud aastased kulud või ettevõtjale antava üksikabi üldsumma: Täiendav ettenähtud kulu 150 000,00 EUR

Abi suurim osatähtsus: 100 % abikõlblikest kuludest

Rakendamise kuupäev: Abikava jõustub päeval, mil vabastustaotluse registreerimisnumber avaldatakse Euroopa Komisjoni põllumajanduse ja maaelu arendamise peadirektoraadi veebisaidil.

Abikava või üksiktoetuse kestus: Kuni 31. detsembrini 2010

Abi eesmärk: Komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3) artikli 15 kohaselt antakse abi põllumajandusettevõtjatele ja nende kaastöötajatele, et osaleda ettevõtetevaheliste kogemuste vahetamise foorumitel, näitustel ja messidel.

Abikõlblikud on messil osalemise kulud ja stendi üür.

Määruse (EÜ) nr 1857/2006 artikli 15 kohaselt antakse vastavat riigiabi kohase teenuse kujul ning see ei hõlma ettevõtjatele tehtavaid otsemakseid.

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Ministero delle politiche agricole alimentari e forestali Dipartimento delle politiche competitive del mondo rurale e della qualità Direzione generale della competitività per lo sviluppo rurale Via XX Settembre 20 00187 Roma RM ITALIA

Veebileht: http://www.politicheagricole.gov.it/SviluppoRurale/GiovaniAgricoltura/default.htm

Muu teave: —

Abi nr: XA 101/10

Liikmesriik: Madalmaad

Piirkond: Noord-Brabant

Abikava nimetus või üksiktoetust saava äriühingu nimi:

Wijziging Subsidieregeling duurzame landbouw in Noord-Brabant (uitbreiding t.b.v. de bouw van stallen conform een zgn. ALFA-ontwerp)

Õiguslik alus:

Artikel 152 van de Provinciewet, artikel 2 van de Algemene subsidieverordening Provincie Noord-Brabant.

Abikavaga ettenähtud aastased kulud või ettevõtjale antava üksikabi üldsumma: Subsideerimiskava (Subsidieregeling) asjakohase osa rakendamiseks eraldatud summa kokku: 500 000 EUR. Taotlusi saab esitada ainult 2010. aastal.

Abi suurim osatähtsus: Subsideerimiskavaga on ette nähtud, et subsideerida võib 50 % vastavalt ALFA projektis kasutatud meetodile projekteeritud taluhoonete ehitamise lisakuludest, mis on tingitud erinevusest tavapärase ehitusviisiga. Koguinvesteering sellise hoone ehitusse on umbes 1 000 000 EUR. Maksimaalne eraldatav abi on 50 000 EUR. See on umbes 5 % koguinvesteeringust ja seega ka abi osatähtsus.

Rakendamise kuupäev: 1. juuni 2010, pärast seda, kui Euroopa Komisjon on avaldanud kokkuvõtliku teabe.

Abikava või üksiktoetuse kestus: Abi antakse ajavahemikul 1. juunist 2010 kuni 1. detsembrini 2010 (v.a juhul, kui abi ettenähtud ülemmäär saavutatakse varem). Väljamaksmine võib toimuda veel kuni 2012. aastani.

Abi eesmärk: Eesmärk on ergutada ettevõtjaid andma oma taluhoonetele pilkupüüdvam väljanägemine (samal ajal säilitades nende funktsiooni või seda isegi parandades), aidates sellega kaasa Brabanti maapiirkonna maastikukvaliteedi parandamisele.

Kasutatakse määruse (EÜ) nr 1857/2006 artiklit 4.

Asjaomane sektor/asjaomased sektorid: Kõik põllumajandusettevõtjad

Abi andva ametiasutuse nimi ja aadress:

Provincie Noord-Brabant Brabantlaan 1 Postbus 90151 5200 MC Den Bosch NEDERLAND

Veebileht: http://brabant.regelingenbank.eu/regeling/397-subsidieregeling-duurzame-landbouw-in-noord-brabant

http://www.brabant.nl/politiek-en-bestuur/bestuursinformatie/provinciale-bladen.aspx

Muu teave: Muudatus käsitleb Põhja-Brabanti säästva põllumajanduse subsideerimiskava, millest Euroopa Komisjonile teatati juba 2008. aastal ja mis registreeriti numbri XA 220/08 all. Muudatus hõlmab subsideerimiskava kohaste abikõlblike tegevuste täiendust. Praegusele abikõlblike tegevuste loetelule lisatakse võimalus taotleda abi nn ALFA-hoone ehitamiseks. Tegemist on uue ehitusmeetodiga, mille eesmärk on saavutada optimaalne harmoonia põllumajandusliku kasutuse, maastikule sobivuse, funktsionaalse tähtsuse ja arhitektuurilis-visuaalse kvaliteedi vahel. Kuna selline ehitusviis on kallim kui tavapärase hoone ehitamine, tehakse nüüd ettepanek subsideerida ALFA-hoone ehitamisel tekkinud lisakulusid. Selle projekti eelkäijast, milles töötati välja ALFA-hoone projekteerimine, teatati 2007. aastal ja see registreeriti numbri XA 417/07 all.

Lisaks kehtestati kava kahe osa (uhtveesüsteemid ja säästev põllumajandus) 2010. aasta subsideerimismääraks 0 EUR, kuna olemasolevad vahendid olid ammendatud.

Kava muid subsideerimisvõimalusi ei kohandatud ega muudetud. Muudatus hõlmab seega ainult investeerimisabi ALFA-hoonete ehitamiseks.

Abi nr: XA 105/10

Liikmesriik: Saksamaa

Piirkond: Saksamaa

Abikava nimetus või üksiktoetust saava äriühingu nimi: Richtlinie über die Förderung der Beratung landwirtschaftlicher Unternehmen vor und während einer Umstellung des Betriebes auf ökologischen Landbau

421-40306/0025

Õiguslik alus: Richtlinie über die Förderung der Beratung landwirtschaftlicher Unternehmen vor und während einer Umstellung des Betriebes auf ökologischen Landbau;

Bundeshaushaltsgesetz.

Abikavaga ettenähtud aastased kulud või ettevõtjale antava üksikabi üldsumma: Kuni 0,5 miljonit EUR

Abi suurim osatähtsus: Abi antakse osaliselt rahastatava projektitoetusena. Abi antakse kuni 50 % ulatuses nõustamiskuludest, kuid maksimaalselt 2 000 EUR (neto) nõustamisliigi kohta (nõustamine enne ümberkorraldamist; nõustamine pärast ümberkorraldamist). Abi ei maksta toetusesaajale otsetoetusena.

Rakendamise kuupäev:

Abikava või üksiktoetuse kestus:

Abi eesmärk: Tehnilise abi osutamine (määruse (EÜ) nr 1857/2006 artikkel 15) ja VKEdele nõustamiseks antav abi (määruse (EÜ) nr 800/2008 artikkel 26)

Asjaomane sektor/asjaomased sektorid: Kõikides allsektorites tegutsevad tava- ja mahepõllumajandusettevõtted

Abi andva ametiasutuse nimi ja aadress:

Bundesanstalt für Landwirtschaft und Ernährung (BLE) Postfach, 53168 Bonn DEUTSCHLAND

Veebileht: http://www.bundesprogramm-oekolandbau.de/foerderrichtlinien/umstellungsberatung/

Muu teave: Tavapõllumajandusettevõtjate nõustamine nende ettevõtete mahepõllumajandusele ümberkorraldamise võimaluste ja tagajärgede suhtes on olulise tähtsusega, et

täpsemalt hinnata, kas ja millistel tingimustel on tulus ettevõtete tavapõllumajanduselt mahepõllumajandusele ümberkorraldamine; vältida ettevõtlusealaseid ekslikke otsuseid;

parandada tõhustatud juhtimisalaste teadmiste abil eelseisva mahepõllumajandusele ümberkorraldamise eduvõimalusi;

tõhustada valmisolekut mahepõllumajandusele ümberkorraldamiseks ja seega suurendada mahepõllumajandusettevõtete arvu.

Tavapõllumajandusettevõtjate tootmistehnika- ja/või ettevõtlusealane nõustamine nende ettevõtete mahepõllumajandusele ümberkorraldamise faasis on olulise tähtsusega, et

täpsemalt hinnata, mil viisil saab tootmisharusid kohandada ettevõtte muutunud raamtingimustele vastavaks; aidata vajalikke kohandamisprotsesse optimeerida ja ettevõtlusealaste ekslike otsuste riski vähendada;

suurendada eduka ümberkorraldamisfaasi võimalust kompleksses teemavaldkonnas juhtimisalaste teadmiste järjepideva täiendamisega;

optimeerida ettevõtte arengut määruse (EÜ) nr 834/2007 kohaselt toimunud ümberkorralduse ajal ja järel; toetada sellega uue majandamisviisi jätkusuutlikkust ja aidata vältida seda, et pärast määruse (EÜ) nr 1698/2005 kohast viieaastase majandamiskohustuse lõppemist ettevõtteid taas tavapõllumajandusele ümber ei korraldataks.

Ettevõtjatele välisnõustamisteenuse kättesaadavaks tegemiseks võib neid nõustamiskulude tasumisel toetada käesolevate suuniste ja Saksamaa Liitvabariigi eelarvekoodi paragrahvide 23, 44 üldiste haldusnormide kohaselt.

Abi antakse kuni 50 % ulatuses nõustamiskuludest, kuid maksimaalselt 2 000 EUR (neto) nõustamisliigi kohta (nõustamine enne ümberkorraldamist; nõustamine pärast ümberkorraldamist).